**Virksomhedsprofil:**

**RÖWA – topmoderne teknologi og håndværksmæssig ekspertise**

I snart 100 år har den sydtyske familievirksomhed Rössle & Wanner stået for grundigt tysk håndværk. Virksomheden startede med at producere stålfjedre i 1914, men er i dag mest kendt som førende producent af innovative sengesystemer under brandet Röwa.

Röwa producerer alt fra madrasser og hovedpuder til lamelbunde og sengerammer i meget høj kvalitet – og altid med fokus på funktion og ergonomi kombineret med et tidløst design.

Hovedkvarteret for produktion og udvikling ligger i den lille sydtyske by Mössingen, hvor Röwa er den største arbejdsgiver i området med omkring 120 ansatte.

**FORSKNING & INNOVATION**

Röwa har en lang tradition for at samarbejde med Tysklands førende forskere og uafhængige institutter inden for rygsøjleforskning og ergonomi og indtager i dag en førende position inden for udvikling af innovative sengesystemer. Röwas særlige opmålingssystem er eksempelvis udarbejdet i samarbejdet med Ergonomie-Institut München. Den forskningsbaserede tilgang er kernen i alle virksomhedens sengeprodukter.

**SPECIALFORHANDLERE**

Alle forhandlere af Röwa-senge er uddannet til at give en professionel rådgivning og introduktion, der matcher virksomhedens kvalitetsstandarder.

Størstedelen af uddannelsen af danske forhandlere foregår i det nye kompetencecenter i København, men alle forhandlere skal også forbi Röwas hovedkvarter i den sydtyske by Mössingen. Derved sikrer Röwa, at kunden altid får en seng, der giver det absolut bedste udgangspunkt for en god og sund søvn.

**BÆREDYGTIGHED**

Lige siden virksomheden blev grundlagt, har Röwa satset på en miljøvenlig produktion – lige fra valg af materialer og fremstillingen af emballage til transporten af produkterne.

Röwa anvender kun førsteklasses og - hvis muligt - naturlige materialer til alle sengesystemer. Eksempelvis stammer bøgetræet til lamelbundene fra et bæredygtigt skovbrug, der ligger lige ved siden af hovedkvarteret. Træet bliver forarbejdet i virksomhedens eget savværk ved hjælp af topmoderne teknik og håndværksmæssig snilde. Overfladebehandlingen af lamelbundene sker med naturlig linolie.

Alle dele i sengesystemet er underlagt en grundig forureningskontrol, som garanterer forbrugerne, at sengene lever op til de strengeste miljøhensyn.

**MADE IN GERMANY**

Röwa er kendt som et helt igennem tysk kvalitetsmærke. Den kompromisløse tilgang til kvalitet betyder, at alle dele i Röwas innovative sengesystemer - fra bøgetræs-lamellerne i sengebunden til de ergonomiske madrasser og hovedpuder – bliver udviklet og fremstillet i Sydtyskland, hvor Röwa har deres eget savværk og egen systue.

**FAKTA OM RÖWA**

* I 1914 blev stålfjederfabrikken i Stuttgart etableret af familierne Rössle & Wanner. I dag er virksomheden mest kendt for brandet ’Röwa’.

* Röwa har 600 forhandlere i Tyskland og yderligere 200 i Belgien, Schweiz og Holland.
* Alene i Tyskland ligger omsætningen på omkring 40 millioner euro om året – og omsætningen har været stærkt stigende det seneste årti.
* Hele Röwas produktion, udvikling, montering og logistik foregår i Tyskland – og virksomheden har eget savværk og egen systue.

* Röwa er førende inden for innovative sengesystemer med fokus på ergonomi – specielt inden for manuelt og motorisk justerbare lamelbunde af massivt bøgetræ. Alle produkter bliver udarbejdet sammen med – og kontrolleret af – Ergonomie Institut München og Eco Institut i Køln.
* Röwa føler et stort ansvar over for kundernes helbred og velbefindende og er dedikeret til at producere miljøvenlige produkter.

* Röwa-kvalitet er certificeret kvalitet via:
	+ Et intensivt samarbejde med videnskabsfolk og specialister inden for ergonomi, rygsøjleforskning og forureningskontrol
	+ Udvikling og test ud fra virksomhedens egne standarder
	+ Eksklusive og certificerede forhandlere
* Rössle & Wanner beskæftiger i dag ca. 130 medarbejdere.